Babelscape/SREDFM huggingface dataset:
Έσερα

Ο Έσερα ("Ésera") είναι ένα ποτάμι στην άνω Αραγωνία, στην Ισπανία και παραπόταμος του ποταμού Σίνκα, που αποτελεί μέρος των καταβολών του ποταμού του Έβρου.

Το όνομά του φαίνεται πως είναι κελτικής καταγωγής, παρόμοιας με εκείνης των ποταμών Ισάρ (Γερμανία - Αυστρία), Jizera (Δημοκρατία της Τσεχίας), Ιζέρ (Γαλλία), Isel (Αυστρία), IJssel (Ολλανδία) και Ιζάρκο (Ιταλία).

Πηγάζει στη βόρεια πλαγιά της οροσειράς της Μαλαδέτα, σε υψόμετρο 2.500 μέτρων. Στην κοιλάδα του ποταμού βρίσκονται γνωστοί δήμοι στην επαρχία της Ουέσκας, όπως το Μπενάσκε και το Κάμπο. Πρόκειται για ένα χαρακτηριστικό ποτάμι των Πυρηναίων, που τροφοδοτείται από το λιώσιμο του παγετώνα του Ανέτο και από τις υψηλές βροχοπτώσεις στην κορυφή του, όπου τα νερά του συγκεντρώνονται για την παραγωγή υδροηλεκτρικής ενέργειας στην δεξαμενή Paso Nuevo, μεταξύ του Μπενάσκε και του Plan del Hospital, και στη δεξαμενή του Linsoles κοντά στο Ερίστε ("Eriste").

Στο Γκράους λαμβάνει μια σημαντική ενίσχυση από νερό από την συμβολή του με τον ποταμό Ισάβενα. Τα νερά του ποταμού συγκεντρώνονται στο φράγμα του Barasona, από το οποίο γεννιέται το κανάλι ύδρευσης της Αραγωνίας και της Καταλονίας.
Κατηγορία:Ποταμοί της Ισπανίας
Δειραδιώτες

Οι Δειραδιώτες ή "Δειράδες" ή "Δειράδης" (), (ο δήμος: Δειραδιωτών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Δειραδιώτες) ονομάζονταν οι δημότες του δήμου αυτού.
Ώκιμον το λεπτανθές

Το Ώκιμον το λεπτανθές "(Ocimum tenuiflorum)", επίσης γνωστό ως "Ocimum sanctum", ιερός βασιλικός "(holy basil)" ή τουλσί και τουλασί (Ινδικά: "tulsi" ή "tulasi" (επίσης μερικές φορές γράφεται "thulasi"), είναι ένα αρωματικό φυτό της οικογένειας των Χειλανθών ή Λαμιίδων "(Lamiaceae)", το οποίο είναι εγγενές στην Ινδική υποήπειρο και διαδεδομένο ως καλλιεργούμενο φυτό σε όλες τις τροπικές περιοχές της Νοτιοανατολικής Ασίας.

Είναι ένας όρθιος, διακλαδισμένος ημίθαμνος ύψους 30-60 cm (12-24 in), με τριχωτούς βλαστούς και απλά φυλλοτακτικά "(phyllotactic)" πράσινα ή μoβ φύλλα, τα οποία είναι έντονα αρωματικά.

Τα φύλλα έχουν μίσχους "(petioles)", και είναι ωοειδή, μήκους έως 5 cm (2,0 in), συνήθως ελαφρώς οδοντωτά. Τα άνθη του είναι μοβ σε επιμήκεις βότρεις σε κοντινές σπείρες. Οι δύο κύριοι μορφότυποι "(morphotypes)" που καλλιεργούνται στην Ινδία και το Νεπάλ είναι πράσινοι πλατύφυλλοι (Σρι ["Sri"] ή Λακσμί τουλασί ["Lakshmi tulasi"]) και μoβ-πλατύφυλλοι (Κρίσνα τουλασί ["tulasi"]).

Το τουλασί "(tulasi)", καλλιεργείται για θρησκευτικούς και θεραπευτικούς σκοπούς και για το αιθέριο έλαιό του. Είναι ευρέως γνωστό σε όλη την Ινδική υποήπειρο ως φαρμακευτικό φυτό και ως ένα βοτανικό τσάι, που συνήθως χρησιμοποιείται στην Αγιουρβέδα και έχει ένα σημαντικό ρόλο μέσα στη Βάισναβα "(Vaishnava)" παράδοση του Ινδουισμού, στην οποία οι αφοσιωμένοι εκτελούν την λατρεία τους, η οποία συμπεριλαμβάνει φυτά ή φύλλα ιερού βασιλικού. Το φυτό αυτό είναι σεβαστό ως ένα ελιξίριο της ζωής.

Η ποικιλία του "Ocimum tenuiflorum" που χρησιμοποιείται στην κουζίνα της Ταϊλάνδης αναφέρεται ως ιερός βασιλικός Ταϊλάνδης (Ταϊλανδικά: กะเพรา "kaphrao")· δεν θα πρέπει να συγχέεται με τον Ταϊλανδέζικο βασιλικό, ο οποίος είναι μια ποικιλία του βασιλικού (Ώκιμον το βασιλικόν -"Ocimum basilicum").
Φλίτγουντ Τάουν

Η Φλίτγουντ Τάουν είναι μια αγγλική ποδοσφαιρική ομάδα από το Φλίτγουντ, η οποία αγωνίζεται στη Φούτμπολ Λιγκ Ουάν, την 3η κατηγορία του αγγλικού συστήματος ποδοσφαρίου.Η Φλίτγουντ Τάουν ιδρύθηκε αρχικά το 1908 με την ονομασία Φλίτγουντ ΦΚ Απο τότε διαλύθηκε και ξαναδημιουργήθηκε δύο φορές το 1977 και το 1997 που θεωρείτε και η επίσημη ίδρυση της ομάδας. Τα χρώματα της ομάδας είναι το κόκκινο και το λευκό και χρησιμοποιεί ως έδρα το γήπεδο Χάιμπουρι στο Φλίτγουντ χωριτοκότητας 5327 θεατών.
Forty Days and Forty Nights

Το Forty Days and Forty Nights είναι τραγούδι του blues καλλιτέχνη Muddy Waters, το οποίο κυκλοφόρησε το 1956 μέσω της Chess Records.
Μπεναβάρε

Το Μπεναβάρε ( (), αραγωνικά: "Benavarri" (, καταλανικά )) είναι μια πόλη της Ισπανίας που βρίσκεται στην περιφέρεια της Ριβαγόρθα, στην επαρχία της Ουέσκας, στην αυτόνομη κοινότητα της Αραγωνίας.

Παραδοσιακά, το Μπεναβάρε ήταν η πρωτεύουσα της ιστορικής Κομητείας της Ριβαγόρθα, η οποία ήταν ευρύτερη ως προς την έκταση της από ότι σήμερα, και περιλάμβανε την περιφέρεια της Άλτα Ριβαγόρθα, που τώρα ανήκει πλέον στην επαρχία της Λιέιδα, στην Καταλωνία.

Κατά τη διάρκεια του ισπανικού Πολέμου της Ανεξαρτησίας, στο διάστημα 1808-1814, τα γαλλικά Ναπολεόντεια στρατεύματα αποφάσισαν σε αντίποινα, να κάνουν το Γκράους προσωρινή πρωτεύουσα της κομητείας. Ο πληθυσμός του Γκράους από την εποχή εκείνη έχει αυξηθεί σε βαθμό που πλέον είναι η μεγαλύτερη πόλη στην περιφέρεια της Ριβαγόρθα και έχει εξελιχθεί, έχοντας τον ρόλο της διοικητικής έδρας της περιφέρειας. Παρά το γεγονός αυτό, το Μπεναβάρε εξακολουθεί να είναι σημαντικό ιστορικό και πολιτιστικό κέντρο και πόλος έλξης για τους επισκέπτες.
Τζέιμς Ε. Νιούκομ

Ο Τζέιμς Ε. Νιούκομ (αγγλικά: "James E. Newcom", 29 Αυγούστου 1905 - 6 Οκτωβρίου 1990) ήταν Αμερικανός μοντέρ, ο οποίος συμμετείχε σε πάνω από 40 ταινίες, στη μακρόχρονη καριέρα του. Μεταξύ των ταινιών αυτών συμμετείχε στο "Όσα παίρνει ο άνεμος" (1939), το "Απ' όταν έφυγες" (1944), το "Annie Get Your Gun" (1950) και το "Tora! Tora! Tora!" (1970). Υπήρξε τέσσερις φορές υποψήφιος για Όσκαρ Καλύτερου Μοντάζ και τις τέσσερις για τις προαναφερθείσες ταινίες, κερδίζοντας το μία φορά, το 1939, με το "Όσα παίρνει ο άνεμος".
Δάφνη Ντι Μωριέ

Η Ντέιμ Δάφνη Ντι Μωριέ, Λαίδη Μπρόουνινγκ, DBE (αγγλικά: "Dame Daphne du Maurier, Lady Browning", [ "/ˈdæfni duː ˈmɒri.eɪ/"], 13 Μαΐου 1907 - 19 Απριλίου 1989) ήταν Αγγλίδα δραματουργός και συγγραφέας. Θεωρείται ως μία ρομαντική συγγραφέας. Αρκετά βιβλία της έχουν διασκευαστεί στον κινηματογράφο, όπως για παράδειγμα το "Ρεβέκκα" και το "Τα Πουλιά", του Άλφρεντ Χίτσκοκ, αμφότερες.
Σάρλι Ντ' Άντζελο

Ο Σάρλι Ντ' Άντζελο ("πραγ. όνομα "Charles Petter Andreason"", 27 Απριλίου 1973) είναι Σουηδός μπασίστας της heavy metal μουσικής, γνωστός ως μέλος των Arch Enemy, Spiritual Beggars, King Diamond και Mercyful Fate.
Under Armour

Η Under Armour, Inc. είναι αμερικανική εταιρεία αθλητικής ένδυσης και λοιπών εξαρτημάτων. Η εταιρεία αποτελεί προμηθευτή αθλητικής και καθημερινής ένδυσης. Η Under Armour άρχισε να παρέχει υποδήματα το 2006.

Η παγκόσμια έδρα της Under Armour βρίσκεται στη Βαλτιμόρη του Μέριλαντ με τις επιπλέον τοποθεσίες ως εταιρικές έδρες της Βόρειας Αμερικής στο Ώστιν και το Χιούστον του Τέξας, στο Ντένβερ του Κολοράντο, στη Νέα Υόρκη της πολιτείας της Νέας Υόρκης, στο Πόρτλαντ του Όρεγκον, στο Νάσβιλ του Τένεσι, και στο Τορόντο του Καναδά. Τα διεθνή γραφεία της Under Armour βρίσκονται στην Πόλη του Παναμά στον Παναμά, ενώ τα γραφεία της Λατινικής Αμερικής βρίσκονται στο Σάο Πάολο της Βραζιλίας, στο Σαντιάγκο της Χιλής και στην Πόλη του Μεξικού στο Μεξικό.

Η ευρωπαϊκή έδρα της εταιρείας βρίσκεται στο Ολυμπιακό Στάδιο του Άμστερνταμ με μια επιπλέον έδρα στο Μόναχο της Γερμανίας. Το γραφείο της Under Armour στη Σαγκάη είναι η περιφερειακή έδρα για την ευρύτερη περιοχή της Κίνας. Πρόσθετα γραφεία Ασίας-Ειρηνικού βρίσκονται στο Κουανγκτσόου και το Χονγκ Κονγκ της Κίνας, στη Τζακάρτα της Ινδονησίας, στο Τόκιο της Ιαπωνίας και στο Σίδνεϊ της Αυστραλίας.
Umbro

Η Umbro είναι αγγλική μάρκα προμήθειας αθλητικών ειδών και ποδοσφαιρικού εξοπλισμού με έδρα το Τσιντλ στο Μείζον Μάντσεστερ της Αγγλίας στο Ηνωμένο Βασίλειο. Η Umbro σχεδιάζει, δημιουργεί και εμπορεύεται είδη ένδυσης, υπόδησης και εξοπλισμού που σχετίζονται με το ποδόσφαιρο. Τα προϊόντα της πωλούνται σε περισσότερες από 90 χώρες σε όλο τον κόσμο.

Στις 23 Οκτωβρίου του 2007, ανακοινώθηκε ότι η Umbro είχε συμφωνήσει να εξαγοραστεί από τη Nike σε μια συμφωνία αξίας 285 εκατομμυρίων στερλίνων, ισοδύναμων με 193 πένες ανά μετοχή. Το διοικητικό συμβούλιο της Umbro συνέστησε στους μετόχους της να ψηφίσουν υπέρ της προσέγγισης, καθώς προσέφερε μια πολύ ανταγωνιστική τιμή για την επιχείρηση. Η τιμή της μετοχής της Umbro κατά τη στιγμή της προσφοράς ήταν κοντά στις 130 πένες. Η συμφωνία εγκρίθηκε από τις ρυθμιστικές αρχές το Δεκέμβριο του 2007 και ολοκληρώθηκε το Φεβρουάριο του 2008. Τον Οκτώβριο του 2012, η Nike ανακοίνωσε ότι είχε συμφωνήσει με την Iconix Brand Group για την πώληση της Umbro έναντι 225 εκατομμυρίων δολαρίων. Η εξαγορά ολοκληρώθηκε το Δεκέμβριο του 2012.

Η Umbro κατασκευάζει όλα τα αθλητικά είδη ένδυσης, συμπεριλαμβανομένου υλικού προπόνησης και ποδοσφαιρικών υποδημάτων. Μέχρι τα μέσα της δεκαετίας του 1980, η εταιρία κατασκεύαζε μόνο αθλητικά ρούχα, ιδίως φανέλες ποδοσφαίρου, σορτς και κάλτσες, αλλά δεν είχε καμία σειρά υποδημάτων. Τελικά, το 1985, η Umbro αποφάσισε να εισαγάγει τα πρώτα της ποδοσφαιρικά υποδήματα στην αγορά της Βραζιλίας. Μετά την αγορά της μάρκας από την Iconix Brand Group το 2013, η πρώτη σημαντική παραγωγή προϊόντος από την Umbro ήταν το UX-1, ένα τεχνολογικά προηγμένο ποδοσφαιρικό υπόδημα που ψηφίστηκε ως μία από τις καλύτερες νέες κυκλοφορίες της χρονιάς.
Nike

Η Nike, Inc. ( ) είναι αμερικανική πολυεθνική εταιρεία που ασχολείται με το σχεδιασμό, την ανάπτυξη, την κατασκευή και σε παγκόσμιο επίπεδο το μάρκετινγκ και τις πωλήσεις υποδημάτων, ενδυμάτων, εξοπλισμού, εξαρτημάτων και υπηρεσιών. Η εταιρεία έχει την έδρα της κοντά στο Μπίβερτον του Όρεγκον, στη μητροπολιτική περιοχή του Πόρτλαντ στις ΗΠΑ. Είναι ένας από τους μεγαλύτερους προμηθευτές αθλητικών υποδημάτων και ενδυμάτων στον κόσμο, όπως και μεγάλος κατασκευαστής αθλητικού εξοπλισμού, με έσοδα άνω των 24,1 δισεκατομμυρίων δολαρίων κατά το οικονομικό έτος 2012 (που έληξε στις 31 Μαΐου του 2012). Από το 2012, απασχολούσε περισσότερους από 44.000 ανθρώπους σε όλο τον κόσμο. Το 2014 η μάρκα και μόνο εκτιμήθηκε σε 19 δισεκατομμύρια δολλάρια, καθιστώντας την το πιο πολύτιμο εμπορικό σήμα μεταξύ των αθλητικών επιχειρήσεων.

Η εταιρεία ιδρύθηκε στις 25 Ιανουαρίου του 1964 ως "Blue Ribbon Sports", από τους Μπιλ Μπάουερμαν και Φιλ Νάιτ, ενώ μετονομάστηκε σε "Nike, Inc." στις 30 Μαΐου του 1971. Η εταιρεία πήρε την επωνυμία της από τη Νίκη, τη θεά της νίκης στην ελληνική μυθολογία. Η Nike εμπορεύεται τα προϊόντα της υπό το δικό της σήμα, καθώς και οι Nike Golf, Nike Pro, Nike +, Air Jordan, Nike Blazers, Air Force 1, Nike Dunk, Air Max, Foamposite, Nike Skateboarding, όπως και οι θυγατρικές συμπεριλαμβανομένων των Brand Jordan, Hurley International και Converse. Η Nike κατέχει επίσης την Bauer Hockey (αργότερα μετονομάστηκε σε Nike Bauer) μεταξύ του 1995 και του 2008, ενώ στο παρελθόν κατείχε και τις Cole Haan και Umbro. Εκτός από την κατασκευή αθλητικών ειδών και εξοπλισμού, η εταιρεία λειτουργεί καταστήματα λιανικής πώλησης υπό την επωνυμία Niketown. Η Nike είναι χορηγός πολλών αθλητών και αθλητικών ομάδων υψηλού επιπέδου όπως η Μπαρτσελόνα  από το εξωτερικό και ο Άρης Θεσσαλονίκης (ποδόσφαιρο ανδρών) από την Ελλάδα, με αναγνωρισμένα εμπορικά σήματα το "Just Do It" και το λογότυπο "Swoosh".
Οίον Κεραμεικόν

Το Οίον Κεραμεικόν (), (ο δήμος: Οίου Κεραμεικού) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).
Αυτόνομο Πανεπιστήμιο της Βαρκελώνης

Το Αυτόνομο Πανεπιστήμιο της Βαρκελώνης (καταλανικά: Universitat Autónoma de Barcelona, UAB) είναι δημόσιο πανεπιστήμιο της Καταλονίας. Ιδρύθηκε το 1968 μετά τη διάσπαση του Πανεπιστημίου της Βαρκελώνης και σήμερα θεωρείται ένα από τα τρία ποιοτικότερα πανεπιστήμια της Ισπανίας. Το μεγαλύτερο μέρος των εγκαταστάσεών του και η πανεπιστημιούπολη εντοπίζεται στη Σερδανιόλα δελ Μπαλιές, 11χμ. νότια της Βαρκελώνης. Το ακαδημαϊκό έτος 2015-16 στα 87 προπτυχιακά, 131 μεταπτυχιακά και 64 διδακτορικά του προγράμματα φοίτησαν 33.000 άτομα.
Κηττός

Ο Κηττός ή οι "Κηττοί" (), (ο δήμος: Κηττού) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).
Kelme

Η New Millenium Αθλητισμός, S.L., με την εμπορική επωνυμία Kelme (), είναι ισπανική εταιρεία αθλητικών ειδών που δημιουργεί και παράγει ενδύματα και υποδήματα. Ιδρύθηκε το 1977 από τους Ντιέγο και Χοσέ Κίλες και τα προϊόντα της προορίζονται για ποδόσφαιρο, ποδόσφαιρο σάλας, καλαθοσφαίριση, αντοχή και αντισφαίριση. Η Kelme έχει την έδρα της στην Έλτσε της Αλικάντε στην Ισπανία, όπως και άλλα γραφεία σε όλο τον κόσμο, συμπεριλαμβανομένων ενός τμήματος των Ηνωμένων Πολιτειών στο Κόνοβερ της Βόρειας Καρολίνας.

Η Kelme χρηματοδότησε μια επαγγελματική ομάδα ποδηλασίας, μαζί με την κυβέρνηση της Βαλένθια. Τα προϊόντα της έχουν χρησιμοποιηθεί από κορυφαίους αθλητές όπως ο Ντέιβιντ Τζέιμς, ο Χοσέμι, ο Πολ Κέλι και άλλοι. Τα ποδοσφαιρικά υποδήματά της παρέχουν εδραιωμένη δύναμη, ευλυγισία, ακρίβεια και αντοχή. Ο Güiza Ντανιέλ Γκονθάλες Γουίθα έχει φορέσει το Masters Kelme αγωνιζόμενος στη Μαγιόρκα. Επίσης, η Kelme παρείχε στο παρελθόν αθλητικό υλικό σε Ρεάλ Μαδρίτης και Μαγιόρκα.
Όσκαρ Μπάκλουντ

Ο Γιόχαν Όσκαρ Μπάκλουντ ("Johan Oskar Backlund", 28 Απριλίου 1846 – 29 Αυγούστου 1916) ήταν Σουηδός αστρονόμος που μετανάστευσε και σταδιοδρόμησε στη Ρωσική Αυτοκρατορία. Το βαπτιστικό όνομά του δίνεται κάποτε ως Γιενς ("Jöns"), ωστόσο ακόμα και σύγχρονές του σουηδικές πηγές τον αναφέρουν ως "Johan". Στη Ρωσία είναι γνωστός ως Οσκάρ Αντρέγιεβιτς Μπακλούντ (Оскар Андреевич Баклунд) και κάποιες ρωσικές πηγές δίνουν τις ημερομηνίες γεννήσεως και θανάτου του με το παλαιό ημερολόγιο, ως 16 Απριλίου και 16 Αυγούστου.
Universe217

Οι Universe217 είναι ελληνικό doom metal συγκρότημα, το οποίο δημιουργήθηκε στην Αθήνα το 2005.
Ένας άντρας μόνος

Το Ένας άντρας μόνος (πρωτότυπος τίτλος: A Single Man) είναι αμερικανική δραματική ταινία του 2009, βασισμένη στο μυθιστόρημα με τον ίδιο τίτλο από τον Κρίστοφερ Ίσεργουντ. Η σκηνοθεσία είναι του Τομ Φορντ, ο οποίος κάνει το σκηνοθετικό του ντεμπούτο. Πρωταγωνιστεί ο Κόλιν Φερθ, ο οποίος έλαβε υποψηφιότητα για Βραβείο Όσκαρ Καλύτερου Ηθοποιού για την ενσάρκωση του Τζορτζ Φάλκονερ, ενός καταθλιπτικού ομοφυλόφιλου Βρετανού καθηγητή πανεπιστημίου που κατοικεί στην Νότια Καλιφόρνια το 1962.

Η ταινία έκανε πρεμιέρα στις 11 Σεπτεμβρίου 2009 στο 66ο Διεθνές Φεστιβάλ Κινηματογράφου της Βενετίας. Μετά την προβολή του στο 34ο Διεθνές Φεστιβάλ Κινηματογράφου του Τορόντο, η Weinstein Company την επέλεξε για την διανομή στις Ηνωμένες Πολιτείες και την Γερμανία. Μια αρχική περιορισμένη διανομή στις Ηνωμένες Πολιτείες ξεκίνησε στις 11 Δεκεμβρίου 2009 και αργότερα προκρίθηκε για τα 82 Βραβεία Όσκαρ με μια μεγαλύτερη διανομή στις αρχές του 2010.
Νεκρή Φύση με Ψάθινο Καπέλο

Ο πίνακας Νεκρή Φύση με Ψάθινο Καπέλο (ολλανδικά: "Stillleben mit gelbem Strohhut"), που είναι επίσης γνωστός ως "Νεκρή Φύση με Κίτρινο Ψάθινο Καπέλο" και "Νεκρή Φύση με Καπέλο και Πίπα", ζωγραφίστηκε από τον Βίνσεντ βαν Γκογκ στα τέλη Νοεμβρίου - μέσα Δεκεμβρίου του 1881 ή πιθανόν το 1885, στην πόλη Νουένεν της Ολλανδίας.
Τζούντιθ Άντερσον

Η Τζούντιθ Άντερσον (αγγλικά: "Judith Anderson", πραγματικό όνομα: "Frances Margaret Anderson", 10 Φεβρουαρίου 1897 - 3 Ιανουαρίου 1992) ήταν Αυστραλή επιτυχημένη ηθοποιός του θεάτρου, του κινηματογράφου και της τηλεόρασης. Θεωρούνταν σπουδαία θεατρική ηθοποιός κατά την εποχή της, η οποία κέρδισε κι ένα βραβείο Tony. Ενώ βραβεύθηκε και με δύο βραβεία Emmy. Υπήρξε υποψήφια, επίσης, για ένα βραβείο Grammy και για ένα βραβείο Όσκαρ. Πλέον, θεωρείται μίας από τις σπουδαιότερες ηθοποιούς του θεάτρου, για τον 20ο αιώνα. Το 1960, τιμήθηκε με τον τίτλο "Dame".
Περιοχή Μλέλε

Η Περιοχή Μλέλε (Αγγλικά: Mlele District, Σουαχίλι: Wilaya ya Mlele), είναι μια από τις τρεις περιοχές στην Περιφέρεια Κατάβι "(Katavi Region)" της Τανζανίας. Η Επαρχία Μλέλε "(Mlele District)", σχηματίστηκε τον Μάρτιο του 2012, από το διαχωρισμό της Περιοχής Μπάντα "(Mpanda District)".

Η διοικητικές υπηρεσίες της περιοχής, βρίσκονται στην πόλη Ινυόνγκα "(Inyonga)".
Χιλιανοί

thumb|right|255px|Αγρότες της Χιλής τον 19ο αιώνα
Οι Χιλιανοί (ισπαν.:"Chilenos") είναι οι κάτοικοι της Χιλής. Αποτελούν κυρίως μίγμα απογόνων Ισπανών και ιθαγενών πληθυσμών, με μικρές αλλά σημαντικές προσθήκες απογόνων μεταναστών του 19ου και του 20ού αιώνα από την Ευρώπη. Σημειώνεται ισχυρή συσχέτιση της καταγωγής των Χιλιανών και της κοινωνικοοικονομικής τους καταστάσεως: Υπάρχει ένα συνεχές φάσμα από τις κατώτερες τάξεις εργατών με υψηλό ποσοστό ινδιάνικης καταγωγής μέχρι τις ανώτερες τάξεις με κυρίως ευρωπαϊκή καταγωγή. Η ινδιάνικη φυλετική καταγωγή και πολιτιστική κληρονομιά είναι εμφανέστερη στις αγροτικές περιοχές, καθώς και σε εκφάνσεις του πολιτισμού όπως η κουζίνα και η γλώσσα. Παρά το ότι οι μετανάστες που εγκαταστάθηκαν μετά την ανεξαρτησία της χώρας δεν ήταν ποτέ περισσότερο από το 2% του πληθυσμού, υπάρχουν σήμερα εκατοντάδες χιλιάδες Χιλιανών με γερμανική, βρετανική, γαλλική, κροατική, ιταλική και παλαιστινιακή καταγωγή.
DrugBank

Η βάση δεδομένων DrugBank είναι μια εκτεταμένη, ελεύθερα προσβάσιμη, διαδικτυακή βάση δεδομένων που περιέχει πληροφορίες για φάρμακα και στόχους φαρμάκων. Ως πηγή βιοπληροφορικής και χημειοπληροφορικής, η DrugBank συνδυάζει λεπτομερή χημικά, φαρμακολογικά και φαρμακευτικά δεδομένα με περιεκτικούς στόχους φαρμάκων όπως πληροφορίες αλληλουχίας, δομής και οδών. Λόγω του ευρέος φάσματος, υπάρχουν εκτεταμένες παραπομπές και ασυνήθιστα λεπτομερείς περιγραφές δεδομένων, η DrugBank μοιάζει περισσότερο με εγκυκλοπαίδεια των φαρμάκων παρά με βάση δεδομένων φαρμάκων. Ως συνέπεια, διατηρούνται σύνδεσμοι προς τη DrugBank για σχεδόν όλα τα φάρμακα που είναι καταχωρημένα στη βικιπαίδεια. Η DrugBank χρησιμοποιείται πλατιά από τη φαρμακευτική βιομηχανία, τους ιατρικούς χημικούς, τους φαρμακοποιούς, τους γιατρούς, τους φοιτητές και το γενικό κοινό. Τα εκτεταμένα δεδομένα για φάρμακα και στόχους φαρμάκων έχουν επιτρέψει την ανακάλυψη και τον αναπροσανατολισμό ενός αριθμού υπαρχόντων φαρμάκων για να αντιμετωπίσουν σπάνια και πρόσφατα ταυτοποιημένες ασθένειες.

Η τελευταία έκδοση της βάσης δεδομένων (έκδοση 4.0) περιέχει τις καταχωρήσεις 7677 φαρμάκων που περιλαμβάνουν 1558 εγκεκριμένα φάρμακα μικρομορίων της Υπηρεσίας Τροφίμων και Φαρμάκων (FDA), 155 βιοτεχνολογικά φάρμακα (πρωτεϊνών/πεπτιδίων) εγκεκριμένα από την FDA, 87 φαρμακοτρόφιμα (nutraceuticals) και πάνω από 6000 πειραματικά φάρμακα. Επιπλέον, 4270 μη πλεονάζουσες αλληλουχίες πρωτεϊνών (δηλαδή στόχοι φαρμάκων/ένζυμα/μεταφορείς/φορείς) συνδέονται με αυτές τις καταχωρήσεις φαρμάκων.
Κάθε καταχώρηση κάρτας φαρμάκου (Εικ. 1) περιέχει περισσότερα από 200 πεδία δεδομένων με τις μισές πληροφορίες να αφιερώνονται στα φαρμακευτικά/χημικά δεδομένα και τις άλλες μισές στο στόχο του φαρμάκου ή τα δεδομένα πρωτεϊνών.

Τέσσερις πρόσθετες βάσεις δεδομένων, HMDB, T3DB, SMPDB και FooDB είναι επίσης τμήμα μιας γενικής σειράς των μεταβολομικών/χημειοπληροφορικών βάσεων δεδομένων. Η HMDB περιέχει ισοδύναμες πληροφορίες για περισσότερους από 40.000 ανθρώπινους μεταβολίτες, η T3DB περιέχει πληροφορίες για 3100 συνηθισμένες τοξίνες και περιβαλλοντικούς ρύπους, η SMPDB περιέχει διαγράμματα οδών για περίπου 700 ανθρώπινες μεταβολικές οδούς και οδούς ασθενειών, ενώ η FooDB περιέχει ισοδύναμες πληροφορίες για περίπου 28.000 συστατικά τροφίμων και πρόσθετα τροφίμων.
Brotherhood of the Snake

The Brotherhood of the Snake είναι ο τίτλος του ενδέκατου στούντιο άλμπουμ του αμερικάνικου thrash metal συγκροτήματος Testament, το οποίο θα κυκλοφορήσει στις 28 Οκτωβρίου του 2016 μέσω της δισκογραφικής εταιρείας "Nuclear Blast Records".

Αυτός είναι ο πρώτος δίσκος του συγκροτήματος μετά το 2001, που συμμετείχε ο μπασίστας Στιβ ντι Τζόρτζιο, ο οποίος αντικατέστησε τον Γκρεγκ Κρίστιαν τον Ιανουάριο του 2014.
Αστική Περιοχή Μπάντα

Η Μπάντα "(Mpanda Town)", είναι η μεγαλύτερη πόλη στην Περιφέρεια Κατάβι "(Katavi Region)" της Τανζανίας. Είναι το διοικητικό κέντρο της Περιφέρειας Κατάβι "(Katavi Region)", η Αστική Περιοχή Μπάντα (Αγγλικά: Mpanda Urban District, Σουαχίλι: Wilaya ya Mpanda Mjini), είναι η ίδια μία από τις τρεις επαρχίες της περιφέρειας.

Η Μπάντα "(Mpanda Mjini)" είναι μια "συνοριακή πόλη" στη μακρινή δύση της Τανζανίας, περίπου 500 χλμ. βόρεια της Μπέυα "(Mbeya)" και 380 χλμ. νότια-δυτικά της Ταμπόρα "(Tabora)". Είναι η διοικητική έδρα της Περιφέρειας Κατάβι "(Katavi Region)", (που δημιουργήθηκε το 2012, από την υποδιαίρεση της Περιφέρειας Ρούκουα "(Rukwa Region)") για την Περιοχή Μπάντα "(Mpanda District)".
Teka

Η Teka είναι πολυεθνική εταιρεία η οποία παράγει είδη υγιεινής, ηλεκτρικές συσκευές και άλλα παρεμφερή προϊόντα. Ο όμιλος έχει 25 εργοστάσια στην Ευρώπη, την Αμερική και την Ασία. Η εταιρεία ιδρύθηκε το 1924 στη Γερμανία και διαθέτει 57 θυγατρικές, εμπορεύεται τα προϊόντα της σε 116 χώρες και έχει εργατικό δυναμικό 4.842 υπαλλήλων σε όλο τον κόσμο. 

Η Teka είναι η μόνη εταιρεία στον κλάδο σε όλο τον κόσμο που προσφέρει τόσο οικιακές όσο και επαγγελματικές ολοκληρωμένες λύσεις κουζίνας. Τα προϊόντα της σειράς απαρτίζονται από νεροχύτες και βρύσες κουζίνας, επαγωγικές εστίες, απορροφητήρες και πλυντήρια ρούχων, μεταξύ άλλων ηλεκτρικών συσκευών.
Continental AG

Η Continental AG, κοινώς γνωστή ως Continental, είναι κορυφαία γερμανική κατασκευαστική εταιρεία που ειδικεύεται σε ελαστικά, συστήματα φρένων, εσωτερικά ηλεκτρονικά, ασφάλεια αυτοκινήτων, συστήματα μετάδοσης κίνησης, ταχογράφους και άλλα εξαρτήματα για την αυτοκινητοβιομηχανία και τις βιομηχανίες μεταφορών. Η Continental εδρεύει στο Αννόβερο της Κάτω Σαξονίας στη Γερμανία. Είναι η τέταρτη μεγαλύτερη παραγωγός ελαστικών στον κόσμο. Ιδρύθηκε το 1871 ως κατασκευάστρια ελαστικών με την επωνυμία "Continental-Caoutchouc und Gutta-Percha Compagnie". Μετά την απόκτηση της μονάδας αυτοκινήτων VDO της Siemens AG το 2007, η Continental κατετάγη τρίτη στην παγκόσμια κατάταξη κατασκευαστών πρωτότυπου εξοπλισμού (OEM) σε πωλήσεις ανταλλακτικών αυτοκινήτων το 2012, σύμφωνα με μια μελέτη που χρηματοδοτήθηκε από την PricewaterhouseCoopers.

Το 2008, η Continental επεκτάθηκε με την απόκτηση της VDO και από τότε έχασε σχεδόν το μισό της κεφαλαιοποίησης της αγοράς, όταν βρέθηκε να είναι στόχος εξαγοράς της οικογένειας που κατείχε τη Schaeffler AG. Μέχρι το 2009, η Schaeffler εγκατέστησε με επιτυχία τον επικεφαλής του τμήματος κινητήρων της στο πηδάλιο της Continental.

Στις 6 Σεπτεμβρίου του 2012, η ​​Continental επέστρεψε στο δείκτη DAX 30, στις επιλεγμένες γερμανικές μετοχές blue chip μετά από μια απουσία 45 μηνών. Η Schaeffler AG είναι ο κύριος μέτοχος και κατέχει σήμερα το 46% των μετοχών της Continental.
Περιφέρεια Κατάβι

Η Περιφέρεια Κατάβι (Αγγλικά: Katavi Region, Σουαχίλι: Mkoa wa Katavi), είναι μια από τις 30 διοικητικές περιφέρειες της Τανζανίας. Συνορεύει, στα βορειοδυτικά με την Περιφέρεια Κιγκόμα "(Kigoma Region)", βορειοανατολικά με την Περιφέρεια Ταμπόρα "(Tabora Region)", νοτιοανατολικά με την Περιφέρεια Μπέυα "(Mbeya Region)", νοτιοδυτικά με την Περιφέρεια Ρούκουα "(Rukwa Region)" και δυτικά επίσης, με τμήμα από τις Περιφέρειες Ρούκουα "(Rukwa Region)", Κιγκόμα "(Kigoma Region)" καθώς και με ένα μικρό τμήμα από τη Λίμνη Τανγκανίκα "(Lake Tanganyika)". 

Η περιφερειακή της πρωτεύουσα είναι η πόλη Μπάντα "(Mpanda)".

Τον Μάρτιο του 2012, λίγο μετά την δημιουργία της Περιφέρειας Κατάβι "(Katavi Region)", διορίστηκε Περιφερειακός Επίτροπος ο Δρ. "Rajab Mtumwa Rutengwe". Ο οποίος παλαιότερα, ήταν ο Επαρχιακός Επίτροπος Μπάντα "(Mpanda District Commissioner)".
Αθλητική Ένωση Καρλοβασίου

Η Αθλητική Ένωση Καρλοβασίου είναι ελληνικός αθλητικός σύλλογος με έδρα το Καρλόβασι στη νήσο της Σάμου. Επίσημο έτος ίδρυσης του συλλόγου είναι το 1929, έχει χρώματα το κόκκινο και το λευκό και έμβλημα τον δικέφαλο αετό. Διαθέτει τμήμα ποδοσφαίρου ανδρών, καλαθοσφαίρισης ανδρών και γυναικών και στο παρελθόν διέθετε και τμήματα πετοσφαίρισης ανδρών, στίβου και πολεμικών τεχνών. 

Ανήκει στη δύναμη της Ε.Π.Σ. Σάμου μαζί με τα υπόλοιπα ποδοσφαιρικά σωματεία του νησιού αλλά και της Ικαρίας και των Φουρνών. Στην καλαθοσφαίριση ανήκει στη δύναμη της Τοπικής Επιτροπής Ε.Ο.Κ. Σάμου, μαζί με τα υπόλοιπα σωματεία μπάσκετ της Σάμου και της Ικαρίας.
Heineken

Η Heineken (ολλανδικά: "Heineken Pilsener", ) είναι ξανθή μπύρα με 5% κατ' όγκο αλκοόλης που παράγεται από την ολλανδική εταιρεία ζυθοποιίας, Heineken International. Η Heineken είναι γνωστή για το πράσινο μπουκάλι και το κόκκινο αστέρι.
Αγροτική Περιοχή Μπάντα

Η Αγροτική Περιοχή Μπάντα (Αγγλικά: Mpanda Rural District, Σουαχίλι: Mpanda Vijijini), είναι μία από τις τρεις Περιοχές (ή Επαρχίες) στην Περιφέρεια Κατάβι "(Katavi Region)" της Τανζανίας. Η διοικητική της έδρα είναι στην πόλη Μπάντα "(Mpanda)". Η περιοχή συνορεύει στα βορειοδυτικά με την Περιφέρεια Κιγκόμα "(Kigoma Region)", βορειοανατολικά με την Περιφέρεια Ταμπόρα "(Tabora Region)", ανατολικά με την Περιφέρεια Μπέυα "(Mbeya Region)", νοτιοανατολικά από την Αστική Περιοχή Σουμπαουάνγκα "(Sumbawanga Urban District)", νοτιοδυτικά από την Περιοχή Νκάσι "(Nkasi District)" και δυτικά (για ένα μικρό τμήμα) από τη Λίμνη Τανγκανίκα "(Lake Tanganyika)". 

Κατά το 2002, σύμφωνα με την Εθνική Απογραφή της Τανζανίας, ο πληθυσμός στην Περιοχή Μπάντα "(Mpanda District)", ήταν 412.683 άτομα.
Amstel

Η Amstel (ελ: ΑΜΣΤΕΛ) είναι ολλανδική ζυθοποιία που ιδρύθηκε το 1870 στη Μάουριτσκαντε του Άμστερνταμ στην Ολλανδία. Εξαγοράστηκε από τη Heineken International το 1968 και το εργοστάσιο ζυθοποιίας έκλεισε το 1982, ενώ η παραγωγή της συνεχίστηκε στο κύριο εργοστάσιο της Heineken στο Ζούτερβαουντε.
Φρεάρριοι

Οι Φρεάρριοι ή "Φρέαρροι" ή "Φρεαροί", (), (ο δήμος: Φρεαρρίων) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας).
Παγκόσμια Ημέρα Ψυχικής Υγείας

Η Παγκόσμια Ημέρα Ψυχικής Υγείας (10 Οκτωβρίου) έχει σκοπό την ευαισθητοποίηση του κοινού για τις ψυχικές ασθένειες. Εορτάστηκε για πρώτη φορά το 1992 κατόπιν πρωτοβουλίας της Παγκόσμιας Ομοσπονδίας Ψυχικής Υγείας. Την ημέρα αυτή διοργανώνονται κάθε χρόνο σε ολόκληρο τον κόσμο εκδηλώσεις με θέμα την ψυχική υγεία, κατά τη διάρκεια των οποίων σχετικοί φορείς και οργανισμοί καλούν τους συμμετέχοντες να προβληματιστούν για τα ψυχικά νοσήματα και να ενημερωθούν για τους τρόπους αντιμετώπισής τους.
Οίκος της Αραγωνίας

Μικρογραφία από το πρώτο μισό του [[12ος αιώνας|12ου αιώνα]] , η οποία απεικονίζει, τον γενειοφόρο [[Ραμίρο Α´ της Αραγωνίας]] και τον χωρίς γένια [[Σάντσο Ραμίρεθ της Αραγωνίας|Σάντσο Ραμίρεθ]], ιδρυτές του Οίκου της Αραγωνίας.
Ο Βασιλικός Οίκος της Αραγωνίας ξεκινά με την πρώτη δυναστεία των Χιμένεθ, που κατείχε τον τίτλο των Βασιλέων της Αραγωνίας. Σε όλη την διάρκειά του των συνολικά πέντε αιώνων (11ος-16ος), κυβέρνησαν είκοσι ένας μονάρχες, διατηρώντας σε γενικές γραμμές μία συγκεκριμένη προβολή του οίκου στην περιοχή της Μεσογείου και μία πολιτική προσέγγισης με τη Γαλλία και με άλλους μεγάλους βασιλικούς οίκους της Ευρώπης.
Efes Pilsen

Η Efes Pilsen είναι τουρκική μάρκα μπύρας. Πήρε την ονομασία της από την Έφεσο. Η παραγωγή της ξεκίνησε από την ποτοποιία Anadolu Efes το 1969, αρχικά σε Κωνσταντινούπολη και Σμύρνη και στη συνέχεια επεκτάθηκε σε περισσότερα μέρη ανά τον κόσμο.

Έχει κερδίσει πολυάριθμα βραβεία, ορισμένα εκ των οποίων από διεθνούς κύρους οργανισμούς. Με τα χρόνια η μάρκα έχει βραβευτεί πολλές φορές με διακριτικά ποιότητας όπως χρυσό, αργυρό ή χάλκινο, τα οποία απονέμονται από το διεθνές ινστιτούτο για την ποιότητα, Monde Selection.
Ντέιβιντ Θιούλις

Ο Ντέιβιντ Θιούλις (David Thewlis, ως David Wheeler ; 20 Μαρτίου 1963) είναι Βρετανός ηθοποιός, σκηνοθέτης, σεναριογράφος και συγγραφέας. Οι πιο επιτυχημένοι εμπορικά ρόλοι του μέχρι σήμερα είναι αυτός του Ρέμους Λούπιν στις ταινίες "Χάρρι Πότερ" και του Ares στην ταινία "Wonder Woman". Άλλες σημαντικές συμμετοχές αποτελούν οι ταινίες "Naked" (κερδίζοντας το βραβείο Α' Ανδρικού Ρόλου στο Φεστιβάλ Κινηματογράφου των Καννών), "Dragonheart", "Seven Years in Tibet", "The Big Lebowski", "Kingdom of Heaven", "The Boy in the Striped Pyjamas", "War Horse", "The Theory of Everything" και "Macbeth". Έχει επίσης δώσει την φωνή του στις ταινίες "James and the Giant Peach" (1996), "The Miracle Maker" (2000) και "Anomalisa" (2015). Ο Θιούλις έχει συνδυάσει μια μεγάλη κινηματογραφική καριέρα με εξέχοντες ρόλους στην τηλεόραση, συμπεριλαμβανομένων του ρόλου του Cyrus Crabb στην τηλεοπτική σειρά "Dinotopia" και του ανταγωνιστή του V.M. Varga στην τρίτη σεζόν της σειράς "Fargo."
Narcos

To Narcos είναι μία αστυνομική διαδικτυακή σειρά, που δημιουργήθηκε και παράγεται από τους Κρις Μπρανκάτο, Κάρλο Μπέρναρντ και Ντουγκ Μίρο. Η πρώτη σεζόν ξεκίνησε στις 28 Αυγούστου του 2015, από το Netflix και είχε 10 επεισόδια. Η πρώτη σεζόν γυρίστηκε και διαδραματίστηκε στην Κολομβία και ως κεντρικό ήρωα είχε τον περίφημο έμπορο ναρκωτικών Πάμπλο Εσκομπάρ, ο οποίος έγινε δισεκατομμυριούχος από τη παραγωγή και τη διακίνηση κοκαΐνης.

Η σειρά ανανεώθηκε και για δεύτερη σεζόν, η οποία ξεκίνησε στις 2 Σεπτεμβρίου του 2016, ενώ κι αυτή έχει 10 επεισόδια. Στις 6 Σεπτέμβρη του ίδιου έτους, το Netflix ανακοίνωσε πως θα υπάρξει και τρίτη και τέταρτη σεζόν.
Carlsberg Group

Η Carlsberg Group ( ) είναι εταιρεία ζυθοποιίας γερμανικού τύπου που ιδρύθηκε το 1847 από τον Γιάκομπ Κρίστιαν Γιάκομπσεν. Η πρώτη έδρα της εταιρείας βρίσκεται στην Κοπεγχάγη της Δανίας. Από το θάνατο Jacobsen στο 1887 majorité ο ιδιοκτήτης της εταιρείας έχει-ήταν το Carlsberg Foundation. Ναυαρχίδα της εταιρείας αποτελεί η Carlsberg Beer (από το γιο του Γιάκομπσεν, Καρλ), αλλά επίσης παρασκευάζει τις Tuborg, Kronenbourg, Somersby cider, τη ρωσική μπύρα Baltika, τη βελγική Grimbergen και πάνω από 500 τοπικές μπίρες.

Μετά τη συγχώνευση των περιουσιακών της στοιχείων με το νορβηγικό όμιλο Orkla ASA τον Ιανουάριο του 2001, η Carlsberg έγινε ο πέμπτος μεγαλύτερος όμιλος ζυθοποιίας στον κόσμο. Μετά από μια αποτυχημένη προσπάθεια εξαγοράς από την Orkla, η Carlsberg έγινε ο μοναδικός ιδιοκτήτης μετά την αγορά μεριδίου του ζυθοποιείου της Orkla το 2004. Είναι ο μεγαλύτερος πωλητής μπύρας στη Ρωσία με περίπου 40% μερίδιο αγοράς. Το 2009 η Carlsberg κατατάσσονταν τέταρτη σε όλο τον κόσμο, ενώ απασχολούσε περίπου 45.000 εργαζομένους.
The Coca-Cola Company

Η The Coca-Cola Company είναι αμερικανική πολυεθνική εταιρεία παραγωγής, πώλησης και εμπορίας μη αλκοολούχων συμπυκνωμένων ποτών και σιροπιών. Έχει την έδρα της στην Ατλάντα της Τζόρτζια στις ΗΠΑ.

Η εταιρεία είναι περισσότερο γνωστή για τη ναυαρχίδα των προϊόντων της, την Coca-Cola, που εφευρέθηκε το 1886 από τον φαρμακοποιό Τζον Στιθ Πέμπερτον στο Κολόμπους της Τζόρτζια. Η φόρμουλα της Coca-Cola και το εμπορικό σήμα αγοράστηκαν το 1889 από τον Άσα Γκριγκς Κάντλερ (30 Δεκεμβρίου 1851 - 12 Μαρτίου 1929), ο οποίος δημιούργησε τη The Coca-Cola Company το 1892. Η εταιρεία λειτουργεί με σύστημα δικαιόχρησης (franchise) από το 1889, όπου η The Coca-Cola Company παράγει μόνο πυκνό σιρόπι, το οποίο στη συνέχεια πωλείται σε διάφορες εταιρείες εμφιάλωσης σε όλο τον κόσμο, οι οποίες κατέχουν τα αποκλειστικά δικαιώματα. Η The Coca-Cola Company κατέχει τα δικαιώματα παραγωγής στη Βόρεια Αμερική, ως "Coca-Cola Refreshments".

Το μετοχικό κεφάλαιο της εταιρείας είναι εισηγμένο στο Χρηματιστήριο της Νέας Υόρκης (NYSE: KO) και αποτελεί μέρος του DJIA, του S&P 500 index, του Russell 1000 Index και του Russell 1000 Growth Stock Index.
Anadolu Efes

Η Anadolu Efes (επίσημα: "Anadolu Efes Biracılık ve Malt Sanayii A.Ş.") είναι εταιρεία παραγωγής και εμπορίας μπύρας, βύνης και μη αλκοολούχων ποτών σε μια ευρεία γεωγραφική περιοχή που περιλαμβάνει την Τουρκία, τη Ρωσία, την Ευρώπη, την Κεντρική Ασία και τη Μέση Ανατολή. Η Anadolu Efes είναι μέλος του ομίλου Anadolu που ιδρύθηκε στις αρχές του 1950 από τις οικογένειες Εζιλχάν και Γιαζιτζί. Παρουσιάζοντας ταχεία και βιώσιμη ανάπτυξη από την ίδρυσή της, ο όμιλος Anadolu μετατράπηκε σε εταιρεία συμμετοχών το 1969.

Τη δεκαετία του 1970 αύξησε τις δραστηριότητές της στην Τουρκία, με κύριο προϊόν τη μπύρα Efes Pilsen. Από τη δεκαετία του 1990 και μετά, η εταιρεία επέκτεινε τις δραστηριότητές της στο εξωτερικό. Αυτό από μόνο του μπορεί να θεωρηθεί ως ένα σημείο καμπής. Η Anadolu Efes συνεχίζοντας τις δραστηριότητές της, προκειμένου να διασφαλίσει την εμπορική βιωσιμότητα στην παγκόσμια αγορά, αύξησε την αντοχή της στις αγορές του εξωτερικού με τη σύναψη μιας στρατηγικής εταιρικής σχέσης με τη SABMiller το 2012. Με βάση τη συμφωνία που προηγήθηκε, ανέλαβε την παραγωγή μπύρας στις περιοχές της Ρωσίας και της Ουκρανίας.

Η Anadolu Efes συνεχίζει σήμερα τις εργασίες της ως παγκόσμια εταιρεία, η οποία εξάγει τα τρία τέταρτα της παραγωγής της. Όσον αφορά τον όγκο των πωλήσεων, είναι η 5η μεγαλύτερη ζυθοποιία στην Ευρώπη και η 11η μεγαλύτερη στον κόσμο. Εξάγοντας τα προϊόντα της σε πάνω από 70 χώρες, η Anadolu Efes είναι ένας από τους βασικούς παράγοντες στην περιοχή, με συνολικά 15 ζυθοποιεία, έξι εγκαταστάσεις παραγωγής βύνης και λυκίσκου με μονάδες επεξεργασίας σε Τουρκία, Καζακστάν, Ρωσία, Μολδαβία, Γεωργία και Ουκρανία.
Moody's Investors Service

Η Moody's Investors Service, που συχνά αναφέρεται ως Moody's, είναι οίκος αξιολόγησης πιστοληπτικής ικανότητας και αποτελεί τμήμα της Moody's Corporation, που αντιπροσωπεύει την παραδοσιακή γραμμή της εταιρείας, των επιχειρήσεων και της ιστορικής επωνυμίας της. Η Moody's Investors Service παρέχει διεθνή οικονομική έρευνα για ομόλογα που εκδίδονται από τις εμπορικές και κυβερνητικές οντότητες και, μαζί με τη Standard & Poor's και τη Fitch, θεωρείται ένας από τους σημαντικότερους οργανισμούς αξιολόγησης πιστοληπτικής ικανότητας, τους λεγόμενους και ως "Big Three".

Η εταιρεία κατατάσσει την πιστοληπτική ικανότητα των δανειοληπτών χρησιμοποιώντας μια τυποποιημένη βαθμολογική κλίμακα που μετρά την αναμενόμενη ζημία των επενδυτών σε περίπτωση αθέτησης των υποχρεώσεων. Η Moody's Investors Service βαθμολογεί χρεόγραφα σε διάφορα τμήματα της αγοράς που συνδέονται με δημόσια και εμπορικά χρεόγραφα στην αγορά ομολόγων. Αυτές περιλαμβάνουν την κυβερνητικά, δημοτικά και εταιρικά ομόλογα, διαχείριση επενδύσεων, όπως αμοιβαία κεφάλαια της χρηματαγοράς, κεφάλαια σταθερού εισοδήματος και αντισταθμιστικά κεφάλαια τα λεγόμενα και ως "hedge funds", χρηματοπιστωτικά ιδρύματα, συμπεριλαμβανομένων τραπεζών και των μη τραπεζικών εταιρειών χρηματοδότησης και κατηγορίες περιουσιακών στοιχείων σε διαρθρωμένα οικονομικά. Η βαθμολογική κλίμακα του συστήματος αξιολόγησης κυμαίνεται από ΑΑΑ έως C, με το Aaa είναι η υψηλότερη ποιότητα και το C η χαμηλότερη ποιότητα.

Η Mood'y ιδρύθηκε από τον Τζον Μούντι το 1909 για την παραγωγή εγχειριδίων στατιστικών στοιχείων που σχετίζονται με μετοχές, ομόλογα και αξιολογήσεις ομολόγων. Το 1975, η εταιρεία αναγνωρίστηκε ως ένας Εθνικά Αναγνωρισμένος Οργανισμός Στατιστικής Αξιολόγησης (NRSRO) από την Αμερικανική Επιτροπή Κεφαλαιαγοράς. Μετά από αρκετές δεκαετίες υπό την ιδιοκτησία της Dun & Bradstreet, η Moody's Investors Service έγινε διακριτή εταιρεία το 2000, ενώ Mood'y Corporation έγινε εταιρεία χαρτοφυλακίου.
The Neon Demon

To The Neon Demon είναι ψυχολογική - θρίλερ ταινία του 2016, σε σκηνοθεσία Νίκολας Γουίντινγκ Ρεφν. Το σενάριο το έγραψε ο Ρεφν, η Μέρι Λοζ και η Πόλυ Στέναμ. Πρωταγωνιστεί η Ελ Φάνινγκ. Η ταινία επικεντρώνεται σε μία νεαρή, η οποία κάνει τα πρώτα βήματα της στον χώρο του μόντελινγκ, στο Λος Άντζελες, της οποίας η καριέρα δημιουργεί εντάσεις. Συμπρωταγωνιστούν μεταξύ άλλων οι Τζένα Μαλόουν, Μπέλα Χίδκοουτ, Άμπι Λι Κέρσο και ο Κιάνου Ριβς.

Το φιλμ συμμετείχε στο διαγωνιστικό μέρος του Φεστιβάλ Καννών για Χρυσό Φοίνικα, χωρίς να τον κερδίσει, με αυτήν την ταινία να είναι η τρίτη του σκηνοθέτη που διαγωνίζεται εκεί. Στις 24 Ιουνίου του 2016 κυκλοφόρησε και στις κινηματογραφικές αίθουσες, αλλά κατέληξε μία εισπρακτική αποτυχία.
Σάμπαα

Οι Σάμπαα "(Shambaa)" (οι οποίοι επίσης αποκαλούνται Σαμπάλα "(Shambala" ή "Sambala)" ή Σαμπάρα "(Sambara)", είναι μια εθνοτική και γλωσσική ομάδα από τα Ουσαμπάρα Όρη "(Usambara Mountains)", στην Περιφέρεια Τάνγκα "(Tanga Region)", της βορειοανατολικής Τανζανίας.

Το 2001, ο πληθυσμός των Σάμπαα "(Shambaa)", εκτιμάτο ότι αριθμούσε 664.000 άτομα.
Μποντέι

Οι Μποντέι "(Bondei)", είναι μια εθνοτική και γλωσσική ομάδα από τα Ουσαμπάρα Όρη "(Usambara Mountains)", στην Περιφέρεια Τάνγκα "(Tanga Region)", της βορειοανατολικής Τανζανίας.

Οι Μποντέι "(Bondei)", ομιλούν μια γλώσσα Μπαντού "(Bantu)" και συγγενεύουν με την εθνοτική ομάδα των Σάμπαα "(Shambaa)". Ο πληθυσμός τους εκτιμάται στα 100.000 άτομα.

Οι Μποντέι "(Bondei)", κατοικούν στην Περιοχή Μουχέζα "(Muheza District)" όπου καταπιάνονται σε διάφορες ασχολίες, ιδίως γεωργία μικρής κλίμακας.
Κομητεία της Αραγωνίας

Θέση της κομητείας της Αραγωνίας γύρω στο 1050, μαζί με τις κομητείες του [[Κομητεία του Σοβράρμπε|Σοβράρμπε]] και της [[Κομητεία της Ριβαγόρθα|Ριβαγόρθα]]
Η Κομητεία της Αραγωνίας ήταν μια μικρή Φραγκική κομητεία της περιοχής της Μαρκίας, στην κεντρική κοιλάδα του ποταμού Αραγών, στην περιοχή των Πυρηναίων. Περιλάμβανε τους οικισμούς Ανσό, Έτσο και Κανφράνκ με επίκεντρο την μικρή πόλη Χάκα ("Iacca" στα λατινικά και "Chaca" στην αραγωνική γλώσσα), μια περιοχή που σήμερα αποτελεί μέρος της Ισπανίας. Δημιουργήθηκε από τους Καρολίδες στα τέλη του 8ου ή τις αρχές του 9ου αιώνα, αλλά σύντομα έπεσε υπό την επιρροή του Βασιλείου της Παμπλόνα, στο οποίο και ενσωματώθηκε το 922. Αργότερα, τον 11ο αιώνα, θα συνθέσει τον πυρήνα του Βασιλείου της Αραγωνίας.
Μπέλα Ταρ

Ο Μπέλα Ταρ είναι Ούγγρος σκηνοθέτης, σεναριογράφος και παραγωγός. Είναι ένας απο τους πιο αναγνωρισμένους σκηνοθέτες όλων των εποχών, και μια απο τις πιο σεβαστές φιγούρες στον κόσμο του κινηματογράφου. Είναι γνωστός για ασπρόμαυρες και χαρακτηριστικά αργές ταινίες του οι οποίες περιέχουν μεγάλες σε διάρκεια λήψεις.

Γεννήθηκε το 1955 στο Πεκς της Ουγγαρίας. Σε ηλικία 16 ετών ξεκίνησε να γυρίζει super 8 και η πρώτη του επαγγελματική δουλειά ήρθε το 1977. 

Δημιούργησε διαφορές ταινίες, έως ότου, το 1988 σκηνοθέτησε το "Κολαστήριο", οπού πολλοί θεωρούν οτι επιτέλους βρήκε το χαρακτηριστικό του κινηματογραφικό στυλ. Μετά απο αυτο, σκηνοθέτησε 4 ταινίες, και όλες έλαβαν διθυραμβικές κριτικές. Η λιγότερο αναγνωρισμένη απο αυτές τις ταινίες είναι το "Ο άνθρωπος από το Λονδίνο", το οποίο παρ' όλ' αυτά ήταν υποψήφιο για το βραβείο Χρυσού Φοίνικα στο Φεστιβαλ Καννών. Οι άλλες τρεις ταινίες είναι τα "Sátántangó, Οι Αρμονίες του Βεκμάιστερ" και "Το άλογο του Τορίνο," τα οποία έχουν αποκληθεί αριστουργήματα απο πολλούς. Το "Οι Αρμονίες του Βεκμάιστερ" ονομάστηκε μια απο τις καλύτερες ταινίες του 21ου αιώνα απο το BBC."Το άλογο του Τορίνο", το οποίο ο Ταρ ανακοίνωσε πως θα ήταν η τελευταία του ταινία, κέρδισε στο 61ο φεστιβάλ του Βερολίνου την Αργυρή Άρκτο και το βραβείο FIPRESCI. To "Sátántangó" θεωρείται ευρέως το αριστούργημα του Ταρ και μια απο τις καλύτερες ταινίες όλων των εποχών. Είναι γνωστό για την τεράστια του διάρκεια των 7,5 ωρών, και έχει αποκληθεί "το Άγιο Δισκοπότηρο του Κινηματογράφου" . Το 2012, ψηφίστηκε ως μια απο τις 40 καλύτερες ταινίες όλων των εποχών απο το σεβαστό έντυπο Sight and Sound. Στην ίδια ψηφοφορία συμπεριλήφθηκαν "Οι Αρμονίες του Βεκμάιστερ" και "Το άλογο του Τορίνο," που έλαβαν τον τίτλο της 172ης και της 231ης καλύτερης ταινίας όλων των εποχών αντίστοιχα.

Στην πλειοψηφία των έργων του απο την τελευταία περίοδο της καρίερας του συνεργάστηκε με την σύζυγό του Άγκνες Χρανίτσκι και με τον συγγραφέα Λάσλο Κρασναχορκάι. 

Οι σκηνοθέτες Τζιμ Τζάρμους και Γκας Βαν Σαντ έχουν εκφράσει το θαυμασμό τους για τη δουλειά του.
Λουσότο

Το Λουσότο (Αγγλικά: "Lushoto", Σουαχίλι: "Lushoto (mji)"), είναι μικρή πόλη που βρίσκεται σε υψόμετρο 1.930 m επάνω από την επιφάνεια της θάλασσας, στα Ουσαμπάρα Όρη.

Είναι η επαρχιακή πρωτεύουσα της Περιοχής Λουσότο "(Lushoto District)".

Η πόλη, αποτελείται διοικητικά από ένα Αστικό Τμήμα και σύμφωνα με την απογραφή του 2012, ο πληθυσμός του ήταν 28.190 άτομα.
Πορτρέτο του Μπάρμπα Τανγκί

Ο πίνακας Πορτρέτο του Μπάρμπα Τανγκί, ζωγραφίστηκε από τον Βίνσεντ βαν Γκογκ το 1887 και είναι ένας από τους τρεις του Ζουλιέν Τανγκί που έκανε ο ζωγράφος. Τα τρία έργα δείχνουν την εξέλιξη του καλλιτεχνικού ύφους του Βαν Γκογκ μετά την άφιξή του στο Παρίσι και τη συμμετοχή του στο κίνημα του Ιαπωνισμού. Το πρώτο είναι μελαγχολικό και σχηματίζεται από μια απλή σύνθεση. Το δεύτερο παρουσιάζει τη δουλειά του Βαν Γκογκ με τις ιαπωνικές εκτυπώσεις. Το τελευταίο και πιο εξελιγμένο σε ύφος, ικανότητα και χρώμα, ενσωματώνει την ιαπωνική τέχνη, τον ιμπρεσιονισμό και άλλες επιρροές από την Παρισινή καλλιτεχνική κοινότητα. Αυτό το έργο αποπνέει τη γαλήνη που επιζητούσε ο Βαν Γκογκ για τον εαυτό του. Ο τελευταίος πίνακας του Τανγκί βρίσκεται στο Μουσείο Ροντέν στο Παρίσι.
Αρντιγκλάι

Το Αρντιγκλάι (Ardingly) είναι χωριό της κομητείας του Δυτικού Σάσσεξ.

http://www.ardingly.com/
Γρηγόρης Γρηγοριάδης

O Γρηγόρης Γρηγοριάδης (1907-1979) ήταν μέλος της ΟΚΝΕ και ο λεγόμενος "κόκκινος δεκανέας" στην απόδραση των στελεχών του ΚΚΕ από τις φυλακές Συγγρού τον Απρίλιο του 1931.
Σουμπραμανιάν Τσαντρασεκάρ

Ο Σουμπραμανιάν Τσαντρασεκάρ ("Subrahmanyan Chandrasekhar", 19 Οκτωβρίου 1910 – 21 Αυγούστου 1995) ήταν Ινδός αστροφυσικός, στον οποίο απονεμήθηκε το βραβείο Νόμπελ Φυσικής το 1983 από κοινού με τον Γουίλιαμ Άλφρεντ Φάουλερ για τις «θεωρητικές μελέτες του στις φυσικές διεργασίες που είναι σημαντικές στη δομή και εξέλιξη των αστέρων». Τα μαθηματικά μοντέλα του για την αστρική εξέλιξη αποτελούν από τα καλύτερα τρέχοντα μοντέλα για τα ύστερα στάδια εξέλιξης των ογκωδών αστέρων και των μαύρων τρυπών. Το όριο Τσαντρασεκάρ πήρε το όνομά του από τον Τσαντρασεκάρ, ενώ το Αστεροσκοπείο Ακτίνων-Χ Τσάντρα της ΝΑΣΑ ονομάστηκε προς τιμή του.

Ο Τσαντρασεκάρ εργάστηκε σε μεγάλο εύρος αστροφυσικών προβλημάτων κατά τη διάρκεια της ζωής του, συνεισφέροντας στη σύγχρονη κατανόηση της αστρικής δομή, των λευκών νάνων, της αστροδυναμικής, της κβαντικής θεωρίας του ανιόντος υδρογόνου, της υδροδυναμικής και υδρομαγνητικής ισορροπίας, την ισορροπία ελλειψοειδών σωμάτων, τη γενική σχετικότητα, τη μαθηματική θεωρία των μαύρων τρυπών και τη θεωρία των συγκρουόμενων βαρυτικών κυμάτων. Στο Πανεπιστήμιο του Κέιμπριτζ, ανέπτυξε το θεωρητικό μοντέλο το οποίο εξηγεί τη δομή των λευκών νάνων αστέρων το οποίο λαμβάνει υπόψιν τη σχετικιστική μεταβολή της μάζας με τις ταχύτητες των ηλεκτρονίων που αποτελούν τη μάζα. Έδειξε ότι η μάζα του λευκού νάνου δεν μπορεί να υπερβαίνει τις 1,44 ηλιακές μάζες - το όριο Τσαντρασεκάρ. Ο Τσαντρασεκάρ αναθεώρησε τα μοντέλα αστροδυναμικής που πρότεινε ο Γιαν Όορτ, συνυπολογίζοντας τα μεταβαλλόμενα βαρυτικά πεδία για αστέρες κοντά στο κέντρο του Γαλαξία. Επεξέτεινε αυτά τα μοντέλα και στα διαστρικά αέρια, δείχνοντας ότι κατανέμονται πολύ ανομοιόμορφα.

Ο Τσαντρασεκάρ φοίτησε στο Προεδρικό Κολέγιο, στο Μαντράς (πλέον Τσεννάι) και στο Πανεπιστήμιο του Κέιμπριτζ. Στο μεγαλύτερο τμήμα της ακαδημαϊκής του σταδιοδρομίας εργαζόταν στο Πανεπιστήμιο του Σικάγο, όπου εργαζόταν στο Αστεροσκοπείο Γιέρκς και ήταν συντάκτης του "Astrophysical Journal" από το 1952 μέχρι το 1971. Ανήκε στο διδακτικό προσωπικό του πανεπιστημίου από το 1937 μέχρι τον θάνατό του το 1995, σε ηλικία 84 ετών.

Ο Τσαντρασεκάρ ήταν ανιψιός του νομπελίστα Τσαντρασεκάρα Ράμαν.
Χερενφέιν

Το Χερενφέιν (ολλανδικά: "Heerenveen", , δυτικά φρισικά: "It Hearrenfean", ) είναι πόλη και δήμος στην Επαρχία Φρίσλαντ, στο βόρειο τμήμα της Ολλανδίας.
Χααρλεμμερμέιρ

Το Χααρλεμμερμέιρ (ολλανδικά: "Haarlemmermeer", ) είναι δήμος στην Ολλανδία, στην επαρχία της Βόρειας Ολλανδίας. Είναι ένα πόλντερ, που αποτελείται από γη που λαμβάνεται από το νερό, και η ονομασία "Haarlemmermeer" σημαίνει λίμνη του Χάαρλεμ, αναφερόμενη στο σώμα του νερού από το οποίο η περιοχή αναγεννήθηκε τον 19ο αιώνα.
Γιαν Μασσάις

Ο Γιαν Μασσάις (φλαμανδικά: Jan Massijs ή Jan Matsys, Αμβέρσα, περ. 1510 - Αμβέρσα, 8 Οκτωβρίου 1575) ήταν Φλαμανδός ζωγράφος, γνωστός για τους πίνακές του με ιστορικά θέματα, τις σκηνές καθημερινότητας και τα τοπία του.
Τάγμα της Βρετανικής Αυτοκρατορίας

Το Τάγμα της Βρετανικής Αυτοκρατορίας (αγγλικά: "Order of the British Empire") είναι ένα τάγμα ιπποσύνης της Μεγάλης Βρετανίας, το οποίο τιμά ανθρώπους των τεχνών και των επιστημών, όπως επίσης και οργανισμούς με σκοπό τη φιλανθρωπία και τις αγαθοεργίες. Δημιουργήθηκε στις 4 Ιουνίου του 1917, από τον Βασιλιά Γεώργιο Ε΄. Διαθέτει πέντε κύριες διαβαθμίσεις και η ανώτατη βαθμίδα αντιστοιχεί στον τίτλο Σερ και Ντέιμ .
Baltika Breweries

Η Baltika Breweries (ρωσικά: ООО Пивоваренная компания Балтика) είναι η δεύτερη μεγαλύτερη εταιρεία ζυθοποιίας στη Ρωσία, ηγέτης της ρωσικής αγοράς μπίρας με μερίδιο πάνω από το 38% της αγοράς. Η έδρα της εταιρείας βρίσκεται στην Αγία Πετρούπολη και ανήκει στο δανικό όμιλο ζυθοποιίας Carlsberg.

Η μάρκα Балтика ήταν μία από τις δύο ρωσικές μάρκες (μαζί με την εταιρεία Lukoil) που περιλαμβάνονταν στον κατάλογο των "Financial Times Top100 Most Valuable Global Brands" το 2007. Ωστόσο, η Балтика δε βρέθηκε στη συγκεκριμένη κατάταξη το 2009. Η μάρκα Балтика ήταν μία από τις τρεις κορυφαίες μάρκες στην έκθεση "Interbrand Best Global Brands" το 2012.
Φινλανδική Ομοσπονδία Επιτραπέζιας Αντισφαίρισης

Η Φινλανδική Ομοσπονδία Επιτραπέζιας Αντισφαίρισης (φινλανδικά: "Suomen Pöytätennisliitto", SPTL) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στη Φινλανδία. Ιδρύθηκε το 1938 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Φινλανδίας. Η έδρα της βρίσκεται στο Ελσίνκι και ο πρόεδρός της από το 2014 είναι ο Έσκο Χεϊκίνεν.
Ευρωπαϊκή Ένωση Επιτραπέζιας Αντισφαίρισης

Η Ευρωπαϊκή Ένωση Επιτραπέζιας Αντισφαίρισης (αγγλικά: "European Table Tennis Union", ETTU) είναι ο ανώτερος οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ευρώπη. Ιδρύθηκε το 1957 και είναι η μόνη αρχή που αναγνωρίζεται για το σκοπό αυτό από την Διεθνή Ομοσπονδία Επιτραπέζιας Αντισφαίρισης (ITTF). Η Ευρωπαϊκή Ένωση Επιτραπέζιας Αντισφαίρισης ασχολείται με όλα τα θέματα που σχετίζονται με την επιτραπέζια αντισφαίριση σε ευρωπαϊκό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 58 ομοσπονδίες μέλη της, καθώς και την οργάνωση των ηπειρωτικών διοργανώσεων, όπως το Ευρωπαϊκό Πρωτάθλημα. Η έδρα της βρίσκεται στο Λουξεμβούργο και ο πρόεδρός της από το 2013 είναι ο Ρόναλντ Κράμερ.
Ιστορία δύο πόλεων

Το Ιστορία δύο πόλεων (πρωτότυπος τίτλος: A Tale of Two Cities) είναι βρετανικό μυθιστόρημα του Κάρολου Ντίκενς, το οποίο πρωτοκυκλοφόρησε το 1859. Η πλοκή του εξελίσσεται μεταξύ Λονδίνου και Παρισίου, πριν τα και κατά τη διάρκεια των γεγονότων της Γαλλικής Επανάστασης. Πρόκειται για ένα από τα γνωστότερα μυθιστορήματα του συγγραφέα, και ένα από τα πιο επιτυχημένα σε πωλήσεις βιβλία όλων των εποχών, αφού πούλησε, συνολικά, 200 εκατομμύρια αντίτυπα παγκοσμίως και είναι στην κορυφή της λίστας των βιβλίων με τα περισσότερα αντίτυπα.
Ολλανδική Ομοσπονδία Επιτραπέζιας Αντισφαίρισης

Η Ολλανδική Ομοσπονδία Επιτραπέζιας Αντισφαίρισης (ολλανδικά: "Nederlandse Tafeltennisbond", NTTB) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ολλανδία. Ιδρύθηκε στις 23 Ιουνίου του 1935 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ολλανδίας. Η έδρα της βρίσκεται στο Zoetermeer και ο πρόεδρός της από το 2016 είναι ο Γιαν Σίμονς.
Πανεπιστήμιο της Λιέιδα

Το Πανεπιστήμιο της Λιέιδα (Universitat de Lleida, UdL) είναι δημόσιο πανεπιστήμιο που βρίσκεται στη Λιέιδα. Είναι το αρχαιότερο πανεπιστήμιο της Καταλονίας και του τέως Στέμματος της Αραγώνας και ένα από τα αρχαιότερα της Ευρώπης καθώς ιδρύθηκε το 1300 από τον Ιάκωβο Β΄. Σήμερα διαθέτει τέσσερις πανεπιστημιουπόλεις και είναι ιδιαίτερα γνωστό για την εξειδίκευσή του στις αγροτικές και δασικές επιστήμες. Το ακαδημαϊκό έτος 2015/16 φοίτησαν στο πανεπιστήμιο 11.010 άτομα.
Αθηνά Ραχήλ Τσαγγάρη

Η Αθηνά Ραχήλ Τσαγγάρη (γενν. 2 Απριλίου 1966) είναι Ελληνίδα σκηνοθέτιδα, κινηματογραφική παραγωγός και σχεδιάστρια προβολών. 

Συνίδρυσε την εταιρεία παραγωγής Ηaos Film το 1997, ενώ σπούδαζε σκηνοθεσία στο Πανεπιστήμιο του Ώστιν. Η πρώτη της σκηνοθεσία ήταν το "The Slow Business of Going" (2000). Το 2004 επέστρεψε στην Ελλάδα όπου εργάστηκε σε διάφορες προβολές Μέσων στους Ολυμπιακούς Αγώνες του 2004.

Οι επόμενες ταινίας μεγάλου μήκους της ήταν το "Attenberg" (2010) και το "Chevalier" (2015). Η τελευταία πρόκειται να είναι η ελληνική συμμετοχή στην κατηγορία Καλύτερης Ξενόγλωσσης Ταινίας για τα Βραβεία Όσκαρ του 2017. Για την ταινία "Attenberg", η Τσαγγάρη έχει τιμηθεί, μεταξύ άλλων, με δύο βραβεία στο Φεστιβάλ Βενετίας, καθώς και με το Βραβείο της Κριτικής Επιτροπής στο Φεστιβάλ Κινηματογράφου Θεσσαλονίκης.

Ανάμεσα στις ταινίες που έχει κάνει την παραγωγή με τη Haos Film είναι οι "Κινέττα" (2005), "Κυνόδοντας" (2009) και "Άλπεις" (2011) του Γιώργου Λάνθιμου, ο οποίος είχε έναν κεντρικό ρόλο στο "Attenberg."